Document ID: /roh_data/filtered/fineweb-2-filterrobots_roh.jsonl.gz/8501

Il glindesdi e mardi cuntinua il cussegl naziunal cun la politica d’energia da l’avegnir. Tar la lescha federala davart la reconstrucziun e cumplettaziun da la rait electrica tracta il parlament er dad ina spezia da garanzia da cumpra per forza vendida dad ovras idraulicas.
Auters temas èn las prestaziuns supplementaras, la posta, il secret da bancas u en la segund‘ emna la prolungaziun dal servetsch da l’armada svizra Swisscoy en il Kosovo. Vers la fin da la sessiun vegn a discutar il Cussegl dals chantuns la segunda etappa da la strategia d’energia 2050 – quella ch’il Cussegl naziunal ha gia laschà ir da l’aua giu.
RR actualitad 11:50